als_Latn dik_Latn azb_Arab
LSI nuk do të marrë pjesë në zgjedhjet e Kavajës. Kjo forcë politike nuk është regjistruar në KQZ si subjekt pjesëmarrës në garë dhe nuk do ta bëjë një gjë të tillë. Në një intervistë për Report tv Luan Rama konfirmon se LSI nuk do të behet pjesë e farsës.
Po ashtu, sipas tij nuk ka ndërmend të ofrojë konsulta me PS për të dalë në një kandidaturë të përbashkët për këto zgjedhje që zhvillohen si pasojë e shkarkimit të Elvis Roshit.
“Kavaja është një rast i çuditshëm, sepse bëhen zgjedhje për shkak të papërgjegjshmërisë në zgjedhjet e mëparshme. Bëhen zgjedhje për shkak të gabimit në zgjedhje, natyrisht u jepet mundësia qytetarëve të Kavajës të shlyejnë gabimin të cilin nuk e bënë ata.
Duke qenë se është jashtë fokusit të situatës ë përgjithshme politike, element përbërës por nuk është prioritet dhe meqenëse zgjedhja e kandidatit është bërë në mënyrë të njëanshme atëherë i mbetet PS-së dhe nuk ka pse të implikohet LSI-ja”, tha Rama.
Por do të merrni pjesë në këto zgjedhje?
“LSI nuk merr pjesë në farsë. LSI është e vendosur dhe do të japë kontributin e vet që në Shqipëri të zhvillohen zgjedhje me standarde demokratike evropiane siç bëhen në çdo vend evropian dhe anëtar të NATOS-s”, tha Rama.
Ai rikonfirmoi se LSI nuk është dakord që zgjedhjet e përgjithshme të mbahen pa opzitën.
“Është absurde që në 2017 një vend anëtar i NATO-s të zhvillojë zgjedhje pa opozitën, në pozita të bunkerizuara palësh dhe jo si produkt i një dialogu politik dhe i frymës të mirëkuptimit dhe bashkëpunimit, e cila duhet të jetë ADN-ja e politikës në këtë vend”, tha ai.
als_Latn als_Latn als_Latn als_Latn als_Latn als_Latn als_Latn als_Latn